ข้อบัญญัติองค์การบริหารส่วนตำบลท่าคล้อข้อบัญญัติองค์การบริหารส่วนตำบลท่าคล้อเรื่องการลดหย่อนภาษีบำรุงท้องที่พ.ศ.๒๕๕๒[๑] โดยที่เป็นการสมควรออกข้อบัญญัติองค์การบริหารส่วนตำบลท่าคล้อว่าด้วยการลดหย่อนภาษีบำรุงท้องที่ในเขตองค์การบริหารส่วนตำบลท่าคล้อขึ้นใช้บังคับอาศัยอำนาจตามความในมาตรา ๒๒ (๑)แห่งพระราชบัญญัติภาษีบำรุงท้องที่ พ.ศ. ๒๕๐๘ แก้ไขเพิ่มเติมถึง (ฉบับที่ ๓) พ.ศ.๒๕๔๓ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗แก้ไขเพิ่มเติมถึง (ฉบับที่ ๕) พ.ศ. ๒๕๔๖ องค์การบริหารส่วนตำบลท่าคล้อจึงออกข้อบัญญัติไว้โดยความเห็นชอบของสภาองค์การบริหารส่วนตำบลท่าคล้อและนายอำเภอเบญจลักษ์ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลท่าคล้อเรื่อง การลดหย่อนภาษีบำรุงท้องที่ พ.ศ. ๒๕๕๒ข้อ ๒ให้ใช้ข้อบัญญัตินี้ในเขตองค์การบริหารส่วนตำบลท่าคล้อนับแต่วันถัดจากวันที่ได้ประกาศไว้โดยเปิดเผย ณที่ทำการองค์การบริหารส่วนตำบลท่าคล้อแล้วเจ็ดวันข้อ ๓บรรดาข้อบังคับระเบียบหรือคำสั่งอื่นใดซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ ๔ในข้อบัญญัตินี้ที่ดิน หมายความว่าพื้นที่ดิน และให้หมายความรวมถึงพื้นที่ที่เป็นภูเขาหรือที่มีน้ำด้วยเจ้าของที่ดิน หมายความว่าบุคคลธรรมดาซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชน ที่อยู่ในเขตองค์การบริหารส่วนตำบลท่าคล้อข้อบัญญัติ หมายความว่าข้อบัญญัติองค์การบริหารส่วนตำบลท่าคล้อบุคคลธรรมดา หมายความว่าบุคคลตามประมวลกฎหมายแพ่งและพาณิชย์และให้หมายความรวมถึงคณะบุคคลที่มิใช่นิติบุคคลด้วยกสิกรรม หมายความว่า การทำไร่ไถนาที่อยู่อาศัย หมายความว่าบ้าน เรือน ตึก กระท่อม หรือสิ่งปลูกสร้างที่คล้ายคลึงใด ๆ ที่มีประโยชน์ใช้สอยตามปกติเพื่อการอยู่อาศัยซึ่งมิใช่เพื่อประโยชน์ในการประกอบการค้าของเจ้าของที่ดินข้อ ๕บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดศรีสะเกษและใช้ที่ดินนั้นเป็นที่อยู่อาศัยของตน เป็นที่เลี้ยงสัตว์ของตนหรือประกอบกสิกรรมของตนในเขตองค์การบริหารส่วนตำบลท่าคล้อให้ลดหย่อนไม่ต้องเสียภาษีบำรุงท้องที่ได้สามไร่ที่ดินที่มีสิ่งปลูกสร้างและใช้สิ่งปลูกสร้างนั้นเป็นสถานการค้าหรือให้เช่าไม่ได้รับการลดหย่อนสำหรับส่วนของที่ดินที่มีสิ่งปลูกสร้างที่ใช้เป็นสถานการค้าหรือให้เช่านั้นในกรณีที่บุคคลธรรมดาหลายคนเป็นเจ้าของที่ดินร่วมกันให้ได้รับการลดหย่อนรวมกันตามเกณฑ์ที่กำหนดไว้ในวรรคหนึ่งการลดหย่อนตามเกณฑ์ในข้อนี้ให้ได้รับการลดหย่อนสำหรับที่ดินที่อยู่ในจังหวัดศรีสะเกษแต่จังหวัดเดียวข้อ ๖บุคคลธรรมดาซึ่งเป็นเจ้าของที่ดินหลายแปลงอยู่ในจังหวัดศรีสะเกษและมีที่ดินแปลงหนึ่งแปลงใดอยู่ในเขตองค์การบริหารส่วนตำบลท่าคล้อซึ่งได้รับการลดหย่อนภาษีบำรุงท้องที่จากองค์กรปกครองส่วนท้องถิ่นอื่นแล้วห้ามมิให้นำมารวมเพื่อลดหย่อนสำหรับที่ดินที่อยู่ในเขตองค์การบริหารส่วนตำบลท่าคล้อนั้นอีกข้อ ๗ให้บุคคลตามข้อ ๕ วรรคหนึ่งที่เป็นเจ้าของที่ดินแปลงเดียว หรือหลายแปลงรวมกันมีเนื้อที่น้อยกว่าสามไร่ให้ได้รับการยกเว้นไม่ต้องเสียภาษีบำรุงท้องที่ข้อ ๘ผู้ใดโดยรู้อยู่แล้วหรือโดยจงใจแจ้งข้อความอันเป็นเท็จให้ถ้อยคำเท็จ ตอบคำถามด้วยถ้อยคำอันเป็นเท็จ หรือนำพยานหลักฐานอันเป็นเท็จมาแสดงหรือกระทำด้วยประการใดๆ ต่อเจ้าพนักงานประเมินหรือเจ้าพนักงานสำรวจหรือบุคคลอื่นใดที่มีหน้าที่เกี่ยวกับงานภาษีบำรุงท้องที่เพื่อที่จะให้ได้รับการลดหย่อนไม่ต้องเสียภาษีบำรุงท้องที่หรือเสียภาษีบำรุงท้องที่เป็นจำนวนที่น้อยจากความเป็นจริงให้ถือว่า ผู้นั้นกระทำผิดตามข้อบัญญัตินี้และจะต้องระวางโทษปรับตั้งแต่ห้าร้อยบาทถึงหนึ่งพันบาทข้อ ๙ให้นายกองค์การบริหารส่วนตำบลท่าคล้อรักษาการตามข้อบัญญัตินี้และให้มีอำนาจออกระเบียบ ข้อบังคับ ประกาศหรือมีคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๑๓ พฤศจิกายน พ.ศ. ๒๕๕๒ปราโมทย์ชารีนายกองค์การบริหารส่วนตำบลท่าคล้อปริยานุช/ผู้จัดทำ๑๒มกราคม ๒๕๕๓นันท์นภัสร์/ตรวจ๑๒มกราคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑ ง/หน้า ๑๔๔/๖ มกราคม ๒๕๕๓